அன்பு - ஏனைய கவிதைகள்

அன்பு 
 ஒரு காட்டாற்று வெள்ளம் 
 கரைமீறும் அலை 
 உறைதேடும் வாள் 
 உண்மையாய் உறவாடும் தோழன் 
 உரிமையோடு பழகும் தாய் 
 உச்சமாய் நேசிக்கும் காதலி 
 ஒட்டிபழகும் அட்டைபூச்சி 
 விட்டுவிலகா உயிரின் ஓட்டம் 
 தொட்டுதொடரும் இம்சையின் மிச்சம் 
 பட்டுபடரும் பரவசத்தின் எச்சம் 
 முட்டுமுடிவில்லா மூலபொருள் 
 கட்டுகட்டாய் கொட்டி வைத்த 
 பாரதி வீட்டு பச்சைக்குழந்தை 
 கொம்பன் எவனும் வடிக்கமுடியா 
 கவிதையின் கருப்பொருள் 
 வம்பன் எவனும் இழுக்கமுடியா 
 வம்பின் எதிர்பொருள் 
 கம்பன்கூட கவிக்கு வரியை 
 தேடி தேடி தோற்ற தேவாமிர்த 
 கலைப்பொருளின் விதைபொருள் 
 யார் அநாதை? 
 தாய் இல்லாதவனா? 
 தந்தை இல்லாதவனா? 
 உறவினன் இல்லாதவனா? 
 தோழமை  இல்லாதவனா? 
 காதல் இல்லாதவனா? 
 காதலி இல்லாதவனா? 
 எனை பொறுத்தவரையில் 
 தூய அன்பு கிடைக்கபெறாதவனே 
 அநாதை 
 எனை போல?